Diari Oficial de la Generalitat Valenciana


Sumari del DOGV 3193, del 27-02-1998 (1998/1395)

RESOLUCIÓ, de 17 de desembre de 1997, del director general d'Interior, de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació Pau i Solidaritat PV.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3193

Data del DOGV
:   27-02-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/1395


Data del document
:   17-12-1997

Organisme emissor
:   Conselleria de Presidència

Tipus de document
:   Resolució

RESOLUCIÓ, de 17 de desembre de 1997, del director general d'Interior, de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació Pau i Solidaritat PV. [1998/X1395]
  
Vist l'expedient en què se sol·licita inscriure en el Registre de Fundacions de la Comunitat Valenciana a la denominada Fundació Pau i Solidaritat, incoat en data 11 de juny de 1997, amb número de registre 36496, pel Sr. Martín Carpena Palao, com a president de la Fundació, en base als següents
  
Fets
  
Primer
  
Que per escriptura de data 19 de maig de 1997, i amb número de protocol 2643, atorgada davant del notari del Col·legi de València, Sr. Joaquín Borrell García, compareixen la Sra. Gràcia Santos Sedano, el Sr. Martín Carpena Palao, la Sra. Margarita Sanz Alonso, el Sr. Fernando Rodrigo Cencillo i el Sr. Abraham Canals Fernández, tots ells en el seu propi nom i dret i manifesten en aquest acte, en compliment de l'acord de la Comissió Executiva de la Confederació Sindical de Comissions Obreres del País Valencià, de 24 de febrer de 1997 -Acta 4/97-, la voluntat de constituir la Fundació denominada Fundació Pau i Solidaritat.
  
Detectats pel Protectorat de Fundacions certs errors en la redacció estatutària, foren esmenats amb sengles escriptures d'esmena, atorgades, la primera pel Sr. Martín Carpena Palao, com a vicepresident i tresorer de la Fundació Pau i Solidaritat i autoritzada pel notari del Col·legi de València, el Sr. Rafael Gómez-Ferrer Sapiña, en data 11 de novembre de 1997, amb el número 5255 del seu protocol, i la segona escriptura atorgada així mateix pel Sr. Martín Carpena Palao, davant del notari del Col·legi de València, Sr. Joaquín Borrell García, en data 3 de desembre de 1997, i amb el número 6069 del seu protocol.
  
Segon
  
Segons l'article 5 dels Estatuts, les finalitats de la Fundació són els següents:
  
"1) Fomentar la pau i la solidaritat en qualsevol part del món.
  
2) Ajudar a l'estudi i la investigació per a fomentar la cooperació internacional.
  
3) Promoure activitats de cooperació Internacional amb l'objectiu d'afavorir el progrés social, cultural, econòmic i cientificotècnic dels països del sud, a través d'activitats concertades amb les forces socials d'aquells països i de la realització de projectes de cooperació per al desenvolupament.
  
4) Afavorir els vincles d'amistat i solidaritat entre els pobles i el progrés dels valors humans i de la pau.
  
5) Elaborar i subministrar informació sobre qualsevol tema que poguera afavorir la pau i la solidaritat internacionals.
  
6) Fomentar l'estudi i la investigació, en l'àmbit de les ciències econòmiques i socials, per a una major cooperació internacional.
  
7) Contribuir a la creació de relacions sòlides amb les organitzacions dels països del sud, i, en particular, amb les organitzacions sindicals.
  
8) Fer realitat la solidaritat dels treballadors i posar la seua experiència professional al servei del desenvolupament en el món.
  
9) Prestar assistència social, econòmica i cultural als asilats, refugiats i immigrants provinents d'altres països, així com als emigrants espanyols en l'estranger.
  
10) Qualssevol altres finalitats que el Patronat estime d'interès per al desenvolupament de la pau, la solidaritat i el benestar dels pobles".
  
Per al compliment de les seues finalitats, el Patronat realitzarà les activitats descrites en l'article 6 estatutari.
  
Segons l'article 7 dels estatuts, la Fundació atendrà les sol·licituds d'entitats públiques i privades, en ordre a facilitar la formació, estudi i investigació de temes relacionats amb la pau, la solidaritat, el desenvolupament i el progrés dels pobles que el Patronat considere oportú.
  
Tercer
  
La dotació inicial de la Fundació, segons consta en l'escriptura d'esmena de la de constitució, de data 11 de novembre de 1997, és de cinc milions de pessetes (5.000.000 PTA), aportada per la Confederació Sindical de Comissions Obreres del País Valencià.
  
La realitat d'aquesta aportació dinerària s'acredità mitjançant un certificat de l'entitat de crèdit Bancaixa, incorporat a la citada escriptura d'esmena de la de constitució.
  
Quart
  
D'acord amb allò previst en la disposició quarta de l'Acta Fundacional i el capítol III dels Estatuts, el Patronat és l'òrgan de govern, representació i administració de la Fundació. El Patronat es compon d'un mínim de cinc persones i màxim de quinze. El Patronat serà designat per la Comissió Executiva de la Confederació Sindical de Comissions Obreres del País Valencià, la qual, a l'hora de designar als membres del Patronat, podrà assenyalar expressament el període de mandat de cadascun d'ells. En cas que això no s'indique, s'entendrà que ho són amb caràcter vitalici, excepte causes legals de cessament.
  
El Patronat inicial queda format per les següents persones:
  
Presidenta: Sra. Gràcia Santos Sedano.
  
Vicepresident i tresorer: Sr. Martín Carpena Palao.
  
Secretària: Sra. Margarita Sanz Alonso.
  
Vocals: Sr. Fernando Rodrigo Cencillo i Sr. Abraham Canals Fernández.
  
La resta de l'articulat estatutari regula totes les qüestions previstes legalment en matèria de fundacions.
  
Fonaments jurídics
  
Primer
  
La Constitució recull - en el títol I, capítol II, Secció II, article 34- el dret de Fundació per a finalitats d'interès general.
  
Segon
  
L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de mode durador el seu patrimoni a la realització de finalitats d'interès general, circumstàncies que concorren en el present cas.
  
Tercer
  
Examinades les finalitats de la Fundació, la dotació, així com les aportacions efectivament realitzades, aquells es consideren d'interès general, i aquestes inicialment suficients per a la inscripció, de conformitat amb allò que s'ha establit en l'article 11.b) del Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General.
  
Quart
  
La carta fundacional i els Estatuts, continguts en les escriptures públiques de 19 de maig, 11 de novembre i 3 de desembre de 1997, reuneixen els requisits bàsics dels articles 8 i 9 de la vigent Llei 30/94, de 24 de novembre, per la qual cosa la Fundació pot ser reconeguda, tenint en compte la finalitat que persegueix segons l'article 5 dels seus Estatuts. No obstant això, en l'article 1 estatutari, última frase, s'entén que on diu "cap de les seues activitats (...)", ha de dir "totes les seues activitats", la qual cosa, d'acord amb l'article 9.2 de la Llei 30/1994, de 24 de novembre, de Fundacions, ha de posar-se expressament de manifest en aquesta resolució.
  
Cinquè
  
L'expedient ha sigut tramitat per la Direcció General d'Interior de la Conselleria de Presidència, a través del Servei d'entitats Jurídiques, en virtut de les atribucions que té conferides pels decrets 4/1997, i 30/1997, de 26 de febrer, sobre assignació de competències a la Presidència i a les conselleries, i d'aprovació del Reglament Orgànic i Funcional de la Conselleria de Presidència, respectivament. Tot això, en relació amb el Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, en la redacció donada a aquesta per Ordre de 25 de novembre de 1996, en allò referen ta l'estructura administrativa a nivell de Servei.
  
Vistos, la Constitució, la Llei 30/94, de 24 de novembre, el Reial Decret 316/96, de 23 de febrer, pel que s'aprova el Reglament de Fundacions de Competència Estatal, el Decret 60/95, de 18 d'abril, del Govern Valencià, l'Ordre de 19 de gener de 1996, de la Conselleria d'Administració pública, per la que s'estableix la data d'inici d'activitats del Registre i Protectorat únics de la Comunitat Valenciana, i altra normativa de pertinent aplicació, resolc:
  
Primer
  
Inscriure com a Fundació la denominada Fundació Pau i Solidaritat en el Registre de Fundacions de la Comunitat Valenciana, amb el número 286(V) i classificar-la com a beneficoassistencial de previsió social. El seu domicili radicarà a València, plaça de Nàpols i Sicília, 5.
  
Segon
  
Inscriure en el citat Registre els Estatuts pels quals ha de regir-se la Fundació, elevats a escriptura pública davant dels notaris del Col·legi de València, Sr. Joaquín Borrell García, en dates 19 de maig i 3 de desembre de 1997, amb els números de protocol 2643 i 6069, i Sr. Rafael Gómez-Ferrer Sapiña, en data 11 de novembre de 1997, i amb el número 5255 del seu protocol, amb l'excepció indicada en el fonament de dret quart d'aquesta resolució.
  
Tercer
  
Inscriure així mateix el nomenament del primer Patronat, segons figura en l'antecedent quart de l'actual Resolució.
  
Notifiqueu aquesta Resolució, i advertiu que contra aquesta, que no esgota la via administrativa, podrà presentar-se recurs ordinari davant d'aquest mateix òrgan o davant del conseller de Presidència, en el termini d'un mes, comptador des de la data de la seua notificació, de conformitat amb allò que disposa el Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 17 de desembre de 1997.- El director general d'Interior: José López Garrido.